text:
Wewangsalan puniki pateh sakadi tamsil ring Bahasa Indonesia. Wewangsalan kruna lingganipun “wangsal” sane artinipun “lampah”, polih pangiring “an” dados “wangsalan”, kaduipurwayang dados “wewangsalan”, artinipun lelampahan saparipolah kalih kahanan janma, sakadi sasimbing sane sada pedas suksmanipun.
Wewangsalan puniki kawangun antuk lengkara kalih palet utawi carik. Lengkara sane riinan sakadi “sampiran”, indik daging kahiun sang ngucap, kewanten kantun makubda (ilid) suksmanipun. Lengkarane sane pungkuran punika daging sajati, sane nerangan suksmanipun tur mawirama kalih mapurwakanti (bersajak). Wenten taler sane nenten ngucapang lengkarane pungkuran, antuk kasengguh sami anake sampun ngerti ring suksmanipun. Ring asapunapine kawangun antuk lelampahan ring pawayangan. Ki Dalang ngawi satua bawak babaudan, nyimbingin sinalih tunggil sang nonton sane saud (iwang) laksananipun. Wenten taler sane mawangun gambar (karikatur). Asep menyan majagau, suksmanipun = nakep lenggar aji kau
Ada tengeh masui kaput, suksmanipun = ada keneh mamunyi takut
Bakat kocok misi isen, suksmanipun = awak bocok tuara ngasen
Bangbang dadua ken ceburin, suksmanipun = bajang dadua ken anggurin
Be lele mawadah kau, suksmanipun = suba jele mara tau
Bedeg majemuh bangsing di banjar, suksmanipun = jegeg buin lemuh langsing lanjar
Baju gadang potongan gantut, suksmanipun = tuyuh magadang tuara maan entut
Buangit kali gangsa, suksmanipun = magae lengit ngamah gasa (kereng)
Buah sabo mawadah klukuh, suksmanipun = awak bodo buin angkuh
Cekcek poleng temisi bengil, suksmanipun = desek ngereng gisi nengil
Clebingkah beten biu, suksmanipun = gumi linggah ajak liu
Dagdag candung selem samah, suksmanipun = berag landung kereng ngamah
Delemk sangut merdah tualen, suksmanipun = medem bangun ngamah dogen
Dija kacang ditu komak, suksmanipun = dija pejang ditu jemak
Eber-eber ilih, suksmanipun = bebeger baan nyilih
Gamongan kladi jae, suksmanipun = omongan dadi gae
Gedenan padange teken gondane, suksmanipun = gedenan tandange teken gobane
Gonda godeg bakat kukur, suksmanipun = goba jegeg baan pupur
Idup kedele mati kacang, suksmanipun = idup jele mati sayang
Jempiit batan biu, suksmanipun = ngajengit ajaka liu
Jero gede jero luh = suba gede ada nguluh
Jukut gedang apalungan = sira ledang pakayunan
Kadele mawadah kau = awak jele tuara tau
Kamen batik maprada = bakal tidik tuara ada
Kapal api kpal boyongan = pacang napi tiang oyongan
Maan semal teken kiuh = maan emar teken tuyuh
Masuksuk ngaba pales = bilang masuk kereng pules
Ngaba pales bareng guun = suba males keren nurun
Ngaba gabus misi granit = goba bangus kereng nglamit
Ngaba kau bakat kocok = tuara tau awak bocok
Ngae pale aji golok = ane males dadi kolok
Ngaba pales bareng tali = Suba males kereng mlali
Ngalih sampi galang bulan = Ngali bati kilangan kamulan
Ngamah tombong misi pusuh = anak sombong ngelah musuh
Ngalih bawang bakat masui = ngalih roang bakat gusti
Nyekjek padang pesu lindung = betek basang pesu kidung
Ngaba gonda keetan bulih = ngaba honda baan nyilih
Pale rajah aji golok = males melajah dadi belog
Pepales adeng puun = awak males kereng nurun
Pangigi di kawahe = tong magigi ke pawahe
Prakpak balok anggon sundih = awak belog ngaku ririh
Punyan dagdag lusuh-lusuh = awak degag ngelah musuh
Rempeyek kacang ijo = yadin jelek masih kanggo
Senggauk agrobag = mauk biun bobab
Sintok masui batu = asing getok magedi malu
Sintat-sintut balebet di punapi = nyen ane ngentut embet lantas mati
Suba bawang buin tanbusin = suba tawang buin tandruhin
Suba kau buin seluhin = suba tau buin tandruhin
Suba klungah buin manduri = suba pongah buin juari
Soksokan misi klukuh = awak bocok ngalih angkuh
Timpas puntul pengiris pungak = mimpas nguntuk mairib nyak
Tai belek tai blenget = suba jelek mara inget
Tiing tamblang apit gumbleng = mua nyambang apit subeng
Bebee padang gambuh = magae ngandang nganjuh
Be bebek be guling = busan kedek jani ngeling
Ring sor puniki wenten makudang-kudang wewangsalan luiripun :
Inggih amunika dumun saking tiang indik weangsalan lan conto-contone. Benjang-benjang yan wenten galah malih jagi lanturang tiang. Dumogi mawiguna!(*bb/bsp)
Kaketus saking :
*Buku Basitha Paribasa
~ Article view : [8335]


c: text/html

text:
Paribasa Bali,Pralambang Basa Bali
Paribasa,yen basa Indonesiane mearti Pribahasa.Paribasa taler kawastanin Pralambang. Pralambang kawitne saking bahasa Jawi Kuna.sane sampun kaketahang ring Bali. Pralambang maarti pangimbang utawi pangande (bahasa indonesia = perumpamaan).Pralambang punika ketah (lumbrah) anggena mabebaosan olih parajanane ring Bali.
Soroh Paribasa/pralambang luire:
I. Sesonggan (pepatah)
II. Sesawangan (perumpamaan)
III. Sesenggakan (ibarat)
IV. Bebladbadan (methapora)
V. Wewangsalan (tamsil)
VI. Cecangkitan (olok-olokan)
VII. Rawos ngempelin (lelucon)
VIII. Cecimpedan (teka-teki)
Lianan ring arep puniki wenten taler kasengguh: peparikan,Cloka,sesimbing,miwah sane siosan.
I. Sesonggan:
Linggane "songga" kadwi purwaang dados sesonggan.
Conto Sesonggan:
1. Awak buta mabet kedat
Tetuwekne: buka anake belog mapi-mapi ririh.
2. Bebek ajahin ngelangi
Tetuwekne: buka nuturin anake ane suba maraga ririh (pradnyan).
3. Sikep layah desek pitik
Tetuwekne : buka anake kacunduk ngajak dadoyane.
4. Gede ombak gede angine
Tetuwekne: gede pikolih gede masih panelahne.
5. Manise ngranayang manesin
Tetuwekne: munyin anake ane manis nyujur,pepesan nyengkalen.
II. Sesawangan:
Linggane : "sawang",ane maarti "mirib (Indonesia = mirip) , sawangang = iribang/miribang cara; masawang kuning= mirib cara kuning agigis. Polih pangiring "an".Kadwi purwayang dados: sesawangan,tegesne
Conto sesawangan:
1. Buka nyuh gadinge kembar
Tetuwekne: nyonyo nyangkih putih gading.
2. Kadi tunjung tan pawarih
Tetuwekne: layu dudus.
3. Jerijine luir bulun landak
Tetuwekne: jerijine ane rurus mangancan.
4. Kemikane luir madu juruh
Tetuwekne: kemikane manis nyujur.
5. Madiane kadi sulur gadung tempuh angin
Tetuwekne: lemuh magelohan.
III. Sesenggakan
Linggane "senggak" artine singguk wiadin sentil aji munyi. Senggak polih pangiring "an" dados "senggakan" kadwi purwayang dados "sesenggakan",artine: bebanyolan sane ngawinang ida dane ica/kedek. Sesenggakan wantah sasimbing imanusa sane "kaimbaang" ring saparipolah iburon. Sesenggakan puniki mesib sekadi sesonggan. Sakewanten binannyane: setata kadumunin antuk kruna "buka" lianan ring punika taler wenten sane kasengguh "sampiran".Sampiran punika
wantah lengkara sane ring arep/maluan mawasta sampiran (giing). Lengkara sane pungkuran mawasta katerangan. Kalanturang antuk "suksman-nyane.
Conto sesenggakan:
1. Buka bikule pisuhin,sumingkin bejit.
Tetuwekne: buka anake cerik-cerik ane kual (nakal),yening ajahin wiadin glemekin ia sumingkin kual.
2. Buka bantene masorohan.
Tetuwekne: buka anake ngelah perusahaan,tuah ngutamaang panyamanane dogen.
3. buka bucicane ujanan,nguci.
Tetuwekne: buka anake ngomong tuara karoan tuktuk bongkolne.
4. Buka batun buluane,nglintik tuah abesik.
Tetuwekne: Kaimbangang marep teken anake ane tusing ngelah nyama wiadin timpal tuah ia padidiana.
5. Buka benange,kadung suba maceleban.
Tetuwekne: buka anake ane kadung nyemak gegaen,nyalah-nyalah yening ia megae tonden pragat.
IV. Bebladbadan
Linggane "babad" artine tutur jati sane sampun kamargiang/kamanggehang saking dumun (ilu). Polih seselan "el" dados "blabad" polih pangiring "an" dados "blabadan" Kadwi purwayang dados "bebladbadan". Bebladbadan puniki kawinangun antuk lengkara tigang palet. Palet lengkarane sane pinih ajeng mawasta "giing" (batang), palet lengkarane sane pungkuran mawasta sampiran,wantah arti sane sujati (arti yang sebenarnya) sane ngewangun purwakanti. Lengkara sane pinih ungkur/kaping tiga wantah tetuwek ipun.
Umpama:
1. Bantang (giing) : Masampat bale;
2. Arti sujatine : sesabet;
3. Tetuwek : artine sebet (sedih).
1. Batang (giing) : macarang uga;
2. Arti sujatine : sambilan;
3. Tetuwek : artine mesambilan.
Conto Bebladbadan:
1. Tumben tiyang makunyit di alas teken Ni Nyoman. Tetuwekne: Katemu.
2. I ketut maberuk tanah pesan apang lulus ujian. Tetuwekne: Sarat (meled).
3. Apang sida ja tiyang madon jaka ngajak ia iketut. Tetuwekne: makaronan.
4. Bikas beline setata masok gedean. Tetuwekne: ngodag-ngodag
5. Bebikasne setata maatin jaka. Tetuwekne: ngagu.
V. Wewangsalan
Yening ring Bahasa Indonesiane wewangsalan puniki mawasta "tamsil". Linggane "wangsal" suksmanne (artine) "pajalan". Polih pangiring "an" dados "wangsalan" kadwipurwayang dadosne "wewangsalan".Suksman ipun: paripolah wiadin kaadaan jatmane,marupa sasimbing sane kalangkung lalah pakeh. Wewangsalan puniki kawinangun olih kalih palet (paos) lengkara. Lengkara sana ring ajeng pinaka "giing" lengkara sane pungkuran pinaka suksman ipun (artine).
Conto wewangsalan:
1. Ada sente ada plindo artine: ada kene ada keto.
2. Eber-eber ilih-ilih,artine: beger baan nyilih.
3. Klungah di tembuku,artine: ane pongah doyan mupu.
4. Buah jaka buah beluluk, artine nyen masa ento nuduk.
5. Asep menyan maja gau, artine tendas lengar tekep kau.
Cecangkitan
Cecangkitan punika wantah lengkara sane maid arti. Cecangkitan lumrah kaucapang ritatkala magonjakan/maguyuan. Taler anggena melog-melog sawitra (timpal).
Conto cecangkitan:
1. Ibi kone ada bangke masiksikan, tegesne: mekejang anake ngelah siksikan.
2. Awakne mula kereng,yening kandik katos.tegesne: Kandike wireh malakar aji besi sinah katos.
3. Awak suba bajang enu masih menyonyo, tegesne Diapin suba bajang nyonyone tetep enu.
Raos Ngempelin
Raos ngempelin wantah kruna sane asiki sakewanten suksmane kakalih (bermakna ganda).Sane asiki maarti sujati,sane asiki ngintar (maid).Raos ngempelin pateh sareng cecangkitan, binannyane wantah akedik. Sakewanten suksmane pateh. Puniki kaanggen magegonjakan.
Conto Raos ngempelin:
1. Jerone saking punapi? tegesne: Saking punapi = saking dija. Saking punapi = saking lenggatan.
2. Raab umahne seng. Tegesne: Raab umahne seng=songgeng. Raab umahne seng= melakar aji seng (besi).
3. Ipidan dugase nukangin. Tegesne: nukangin = dadi tukang. Nukangin = nu kangin (bedangin).
Cecimpedan
Cecimpedan linggane "cimped" polih pangiring "an" dados cimpedan. Kadwipurwayang dados "cecimpedan". Cecimpedan puniki wantah kaanggen pangasah/pangulir budi.Kakawitin antuk pataken: Apake?
Conto Cecimpedan:
1. Apake anak cerik maid cacing? artinne: benang misi jaum.
2. Apake anak cerik matapel? artinne: cueng
3. Apake anak cerik bisa ngukir? artinne: tetani.
4. Apake cekuk kajengitin? artinne: caratan
5. Apake bale gede matampul abesik? artinne Pajeng
Terakhir diperbaharui: March 02 2015 12:42:42.

robotstxt: allowed

filter: keep


text:
Banten Saraswati.Banten yang dipersembahkan saat Hari Suci Saraswati
Piyodalan Idang Sang Hyang Saraswati, nemonin (nuju) dina Sanicara, Umanis Wuku Watugunung.
Ritatkala nemu dina puniki, samian pustaka miwah kitab-kitab sucine, kebersihin, punduhan (dikumpulkan) dados satu genah, mangda teatur linggihne, buat guna keaturing upekara saji (banten piyodalan).
Luwir upekara sane mangge, nista madiya, utama :
Banten Saraswati
Dasarne dados anggen ceper/tamas dagingin perlengkapan : ketan, injin, beras barak, beras putih, suang jenis ipun wadahin tangkih, jagung, nasi biasa, godem, jali, semian nyan-nyah, raris wadahin suang-suang antuk tangkih rujak, segara gunung (ramuan) lakarne saking temu-temu asane dados ajengan, kelapa rekrelk (rekrek) buah delima, delima ase (lunak, bawang goreng) (embo) gula ental (biasa gula bali), nyahnyah ketan, injin, beras barak, beras putih, uyah uku, arak, berem, empehan, raris wadahin takir.
Racik rujak sane kekaryaninn antuk kelapa mererk asem, uyah, raris wadahin antuk takire. Buburr perecet, sane kekaryanin antuk tepung beras, madukan santenm, toyan cenena, raris wadahin antuk takir, dagingin sidu antuk busung. Bubuh cendol : lakar ipun pateh kadi arep, dagingin madu, mawadah antuk daging sidu busung. Jaja kuskus ketan, injin jaja kukus barak, jaja kukus kuning, suang-suang mewadah tangkih. Bubuh sumsum sekadi arep, ungkus atuk adon-edong wenten sane marupa roko, wenten sane maungkus biasa (sekadi ngungkus tape).
Bubuh sumsum sane maungkus antuk don bingin don bingine san ekari ngatut katikne. Suang-suang katik medaging limang lembar don bingin rupan bungkusane sekadi roko (base tempel.
Sane suang katik (duang katik don bingin) banggayang puyung, suang-suang tamas, dagingin kalih bancang, sane abancang bungkusane nungkayak.
Jaja saresuatine, sane melakar tepung beras, sane mewarna putih sami, madaging rajah gambar cecek, kekalih matan cekceke antuk tepung injin. Jaja puniki wewadah antuk tangkih. Bantene sane mawadah tamas, kalengkapin (dagingin) pisang raka-raka buah-buahan, jaja, tebu, sampian pelaus, pasucian, canang burat wangi canang sari.
Sesayut Saraswati Matatakan kulit sesayut, dagingin penek barak, penek putih, penek selem, suang-suang dagingin lauk pauk pisang raka-raka buah-buahan, jaja, biyu, tebu, sampian nege sari, penyeneng, canang burat wangi.
Sajin saraswati
Matatakan taldan, dagingin tumpeng, biasa, lauk-pauk, jaja raka-raka, buah-buahan, sampian tangga, canang ganten.
Rayunan sareswati
Ajengan agibung putih, ataledan, gibugan kuning, ataledan suang-suang lengkpi lauk pauk, iwake (bane) itik putih guling (betutu) wiyadin ayam putih mebetutu. Duur rayuan punika, dagingin pesucian, canang sari,
Sesampune upekara saji (banten) prsiapan punika puput, sedia, magenah diajeng ida sang hyang Saraswati, sane wajib (petugas) patut nunas tirta ke Surya meserana antuk piring sutra anyar sukela (gelas sane sampun medaging toya suci anyar, madaging sekar tunjung\, ring asep sane sampun maenjit : sang metugas raris mengastawa : mantra : pakulun sang hyang siwa raditya manusa nira anjaluk tirta mahening sang hyang pustaka jatinarmada, weda suksema pari purna ya namah.
Raris ketisang (katisin) toyane ring banten ping 7x (ping pitu) ringrotale ping 3x (ping telu)
Nganteban banten piodalan
Mantra :
Ong betara Sareswai, angaturang ring betari Giri-pati, tan kene ulun, sangkut kaon sebel kandas, lara roge, tamahning upederawa, betara sanga luputa ring ulun, ulun amalaku dirgayusa, aweta urip. Ong sareswati ya namah suaha. Ong asuwa manuya nama suaha.
Sedurunge ngaturang mantra sekadi arep, patut sang petugas nguningan saupekara daging sami secara jujur miwak kurang-luwih ipun.
Wusan punika wawu sekadi pemuput japa (mantra sekadi wawu dados muspa.
Benjangne semeng luu (lulun sesajine mangda bersih anyut ketujade, sesampun bersih raris ngaturang nasi labahan tur muspa.
Tur raris mebanyu penaruh mahening-hening matirtha gemana nyuciang raga, ring pancoran kelebutan sane kapuput suci.
Terakhir diperbaharui: March 02 2015 12:04:05.